

Bonyhád Város Önkormányzata

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ELŐTERJESZTÉS

Bonyhád Város Képviselő - testületének 2020. szeptember 3-i

rendes/rendkívüli testületi ülésére

|  |  |
| --- | --- |
| Tárgy: | Víziközműrendszer vagyonértékelésével kapcsolatos döntés meghozatala |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: |  |
| Mellékletek száma: | 2 db |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A víziközmű-szolgáltatásról szóló 2011. évi CCIX. törvény 12. § (1) bekezdése alapján a víziközművek - ivóvíz- és a szennyvízhálózat - vagyonértékelésének elvégzése a víziközmű tulajdonosának feladata és a 78. § (1) bekezdése alapján a vagyonértékelést 2019. december 31-ig kellett elkészíteni.

Az ivóvízhálózat tekintetében Bonyhád Város Önkormányzatának képviselő-testülete a 180/2019. (XI. 21.) számú határozatával döntött arról, hogy felhatalmazza a Mezőföldvíz Kft.-t vagyonértékelés elvégzésére vonatkozó ajánlatok bekérésére.

A Mezőföldvíz Kft. 2020. február 17-i levelében tájékoztatta Önkormányzatunkat a lefolytatott ajánlattételi eljárásról. A legkedvezőbb ajánlatot a BDL Környezetvédelmi, Tervező, Szolgáltató és Tanácsadó Kft. (székhely: 1118 Budapest, Rétköz u. 5. adószám: 11794077-2-43) 6 632 280 Ft+ áfa, azaz bruttó 8 422 996 Ft összeggel adta.

A szennyvízhálózat tekintetében a vagyonértékelés a KEHOP-2.2.1-15 2015-00005 pályázat keretében valósul meg a beruházás befejezéseként. A KEHOP-2.4.-17-00001 azonosítási számú, a KEHOP keretében megvalósuló víziközmű projektek vagyonértékelésének, záró költség-haszon elemzésének, valamint a pótlási szükségletek előrejelzésének elkészítése című projekt célja a 2014-2020-as európai uniós programozási időszak KEHOP-ban megvalósítására kerülő víziközmű-projektek vagyonértékelésének és költség-haszon elemzésének elkészítése. Az elkészítendő felmérések, értékelések szükségesek a projektek üzembe helyezéséhez, pénzügyi fenntarthatóságot megalapozó számításaihoz. A projekt keretében elkészülő vagyonértékelésnek tartalmazni kell a KEHOP keretében megvalósult fejlesztéseket, ezáltal a vagyonértékelési szakvéleménynek, a pótlási szükségletek előrejelzésének, valamint projekt záró költség-haszon elemzésének elkészítésére kizárólag a KEHOP keretében megvalósult víziközmű projektek befejezését és lezárását - beleértve a pénzügyi lezárást is - követően van lehetőség. Az elkészítésre kerülő értékelésnek a KEHOP keretében megvalósuló víziközmű-fejlesztésekkel érintett települések közigazgatási határain belül található már meglévő üzemelő, valamint a KEHOP keretében megvalósuló víziközmű-projektek eredményeként létrejövő víziközmű vagyonelemeire terjednek ki.

A Magyar Energetikai és Közmű-szabályozási Hivatal (a továbbiakban: MEKH) 2020. júliusában kért tájékoztatást a vagyonértékelési kötelezettség teljesítéséről, melyben egyúttal felhívja figyelmünket jogszabályi kötelezettségünkre, melynek határidőben nem tettünk eleget.

Fentiek alapján, eleget téve jogszabályi kötelezettségünknek és a MEKH felhívásának, javaslom az ivóvízhálózat vagyonértékelésének elkészítésével megbízni a BDL Kft.-t. A szennyvízhálózat vagyonértékelésének elkészítésére a KEHOP pályázat keretében kerül sor.

Kérem a Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen!

Határozati javaslat:

Bonyhád Város Önkormányzatának Képviselő-testülete felhatalmazza Filóné Ferencz Ibolyát, Bonyhád Város polgármesterét, hogy a beérkezett ajánlatok alapján a víziközműrendszer vagyonértékelésével bízza meg a BDL Környezetvédelmi, Tervező, Szolgáltató és Tanácsadó Kft-t (székhely: 1118 Budapest, Rétköz u. 5. adószám: 11794077-2-43) és az erre vonatkozó megbízási szerződést - a határozat melléklete szerinti tartalommal -, mint a legkedvezőbb ajánlattevővel megkösse.

Bonyhád, 2020. szeptember 2.

Filóné Ferencz Ibolya

polgármester